## Uredba o Uredu za ljudska prava

### NN 22/2001 (21.3.2001.), Uredba o Uredu za ljudska prava

# VLADA REPUBLIKE HRVATSKE

394

Na teme­lju članka 26. stavka 1. Zakona o Vladi Republike Hrvatske
(»Narodne novine«, br. 101/98 i 15/2000) Vlada Repub­like Hrvatske na sjednici
održanoj 22. ve­ljače 2001. godine donijela je

## UREDBU

### O UREDU ZA LJUDSKA PRAVA

Članak 1.

Ovom Uredbom osniva se Ured za ­ljudska prava (u da­lj­njem tekstu:
Ured), kao stručna služba Vlade za obav­lja­nje stručnih i administrativnih
poslova u ostvariva­nju sustavnog pristupa Vlade Republike Hrvatske zaštiti i
promica­nju ­ljudskih prava u Republici Hrvatskoj.

Članak 2.

Ured izrađuje cjeloviti
sustav zaštite i promica­nja ­ljudskih prava u Republici Hrvatskoj i prati ­nje­govu
učinkovitost; izrađuje Nacionalni program zaštite i promica­nja ­ljudskih prava
i prati ­nje­govu provedbu; razmatra sta­nje pojedinih ­ljudskih prava u
Republici Hrvatskoj i sukladnost domaće­g zakonodavstva prema odredbama Ustava
Republike Hrvatske, Ustavnog zakona o ljud­skim pravima i slobodama i o pravima
etničkih i nacionalnih zajednica ili ma­njina u Republici Hrvatskoj i međunarodnih
instrumenata iz područja ­ljudskih prava.

U ci­lju pobo­ljša­nja
nacionalnih standarda zaštite i promica­nja ­ljudskih prava, Ured surađuje s međunarodnom
zajednicom i me­đu­narodnim re­gionalnim organizacijama; u tome surađuje s Odje­lom
za ­ljudska prava Ministarstva va­njskih poslova; vodi evidenciju o međunarodnim
instrumentima i pokreće inicijativu za rati­fi­cira­nje određenih instrumenata;
prati provedbu međunarodnih obveza Republike Hrvatske na području ­ljudskih
prava; prati izvješća međunarodnih organizacija o sta­nju ­ljudskih prava i
sloboda u Republici Hrvatskoj; u surad­nji s Odjelom za ­ljudska prava
Ministarstva va­njskih poslova organizira međunarodne skupove i međunarodne
seminare.

Ured obav­lja i druge poslove
iz područja ­ljudskih prava koje mu povjeri Vlada Republike Hrvatske.

Članak 3.

Radom Ureda uprav­lja
predstojnik Ureda, koje­ga imenuje i razrješuje Vlada Republike Hrvatske na
prijedlog predsjednika Vlade.

Predstojnik Ureda je za svoj
rad i rad Ureda odgovoran Vladi Republike Hrvatske.

Predstojnik Ureda ima
zamjenika koje­ga imenuje i razrješuje Vlada Republike Hrvatske na prijedlog
predstojnika Ureda. Za­mje­nik predstojnika je za svoj rad odgovoran
predstojniku i Vladi Republike Hrvatske.

Članak 4.

Predstojnik Ureda, u odnosu
na državne službenike i namješ­tenike, ima prava i ovlasti čelnika tijela državne
uprave.

Članak 5.

Okvirni broj državnih službenika i namještenika utvrđuje se u tabeli
koja se daje u prilogu i čini sastavni dio ove Uredbe, a koja se ne objav­ljuje
u »Narodnim novinama«.

Članak 6.

Način rada Ureda uredit će se pravilnikom o unutar­njem redu Ureda.
Pravilnikom o unutar­njem redu Ureda odredit će se potreban broj službenika i
namještenika Ureda s opisom ­njihovih poslova, kao i potrebnim uvjetima za obav­lja­nje
tih poslova, te druga pita­nja značajna za rad Ureda.

Pravilnik o unutar­njem redu Ureda donosi predstojnik Ureda uz prethodno
pribav­ljenu suglasnost Vlade Republike Hrvatske.

Pravilnik iz stavka 1. ovoga članka predstojnik Ureda dužan je donijeti
u roku od 60 dana od dana primjene ove Uredbe.

Članak 7.

Ova Uredba stupa na snagu danom objave u »Narodnim novinama«.

Klasa: 023-03/01-01/04
Urbroj: 5030108-01-2
Zagreb, 22. ve­ljače 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 22/2001-394